CELEX: 62011CN0575
Language: el
Date: 2011-11-16 00:00:00
Title: Υπόθεση C-575/11: Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) στις 16 Νοεμβρίου 2011 — Ελευθέριος-Θεμιστοκλής Νασιόπουλος κατά Υπουργού Υγείας και Πρόνοιας

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/36
            
         
      Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) στις 16 Νοεμβρίου 2011 — Ελευθέριος-Θεμιστοκλής Νασιόπουλος κατά Υπουργού Υγείας και Πρόνοιας
      (Υπόθεση C-575/11)
      (2012/C 25/70)
      Γλώσσα διαδικασίας: η ελληνική
      
         Αιτούν δικαστήριο
      
      Συμβούλιο της Επικρατείας
      
         Διάδικοι στην υπόθεση της κύριας δίκης
      
      
         Αιτών: Ελευθέριος-Θεμιστοκλής Νασιόπουλος
      
         Καθού: Υπουργός Υγείας και Πρόνοιας
      
         Προδικαστικά ερωτήματα
      
      
         «Κατά την έννοια του άρθρου 43 της Συνθήκης για την ίδρυση της Ευρωπαϊκής Κοινότητας, η επιδίωξη διασφαλίσεως παροχής υψηλού επιπέδου υπηρεσιών υγείας αρκεί, λαμβανομένης υπόψη και της αρχής της αναλογικότητας για να δικαιολογήσει περιορισμό στην ελευθερία εγκαταστάσεως, ο οποίος προκύπτει από σύστημα διατάξεων, οι οποίες ισχύουν σε ορισμένο κράτος μέλος (κράτος μέλος υποδοχής) και οι οποίες: α) Επιτρέπουν την άσκηση ορισμένων επαγγελματικών δραστηριοτήτων μόνον στα πρόσωπα τα οποία έχουν δικαίωμα να ασκούν στο εν λόγω κράτος μέλος το νομοθετικώς κατοχυρωμένο επάγγελμα του φυσικοθεραπευτή, β) Αποκλείουν τη δυνατότητα μερικής προσβάσεως στο επάγγελμα αυτό και γ) Συνεπάγονται, ως εκ τούτου, πλήρη αδυναμία ενός υπηκόου του κράτους μέλους υποδοχής, ο οποίος απέκτησε σε άλλο κράτος μέλος (κράτος μέλος προελεύσεως) τίτλο που του επιτρέπει την άσκηση νομοθετικώς κατοχυρωμένο στο τελευταίο αυτό κράτος μέλος επαγγέλματος συναπτομένου με την παροχή υπηρεσιών υγείας (αλλά δεν του επιτρέπει, λόγω της συνδρομής των προϋποθέσεων της οδηγίας 92/51/ΕΟΚ του Συμβουλίου “σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ”, ΕΕ L 209, την άσκηση, στο κράτος μέλος υποδοχής, του επαγγέλματος του φυσικοθεραπευτή) να ασκήσει στο κράτος μέλος υποδοχής, κατά μερική πρόσβαση στο επάγγελμα του φυσικοθεραπευτή, ορισμένες μόνον από τις υπαγόμενες στο τελευταίο αυτό επάγγελμα δραστηριότητες, δηλαδή εκείνες τις οποίες ο ενδιαφερόμενος έχει δικαίωμα να ασκεί στο κράτος μέλος προελεύσεως.;».